2.8.2023 г.
BG
Официален вестник на Европейския съюз
C 273/13
— на континента, което е причина за понякога унищожителни слани и за благоприятно за узряването на гроздето през лятото слънцегреене.
Човешки фактори „Eau-de-vie de vin de la Marne / Fine champenoise“ традиционно се получава от вина, произведени в рамките на производството на ЗНП „Champagne“, главно от трите сорта на Champagne: chardonnay, pinot noir и meunier.
Във взаимодействие с почвено-климатичните условия в района и с местните практики за беритба, пресоване на гроздето и винификация, които са насочени към производството на пенливо вино, вината са с широка палитра от аромати, дължаща се на разнообразието на сортовете грозде, известна киселинност и относително ниско алкохолно съдържание, което позволява висока концентрация на ароматите.
Вината, използвани за дестилация, се вземат на различни етапи от производството на ЗНП „Champagne“: по-специално пресоване, качествен подбор на основните вина, отцеждане.
Така те притежават разнообразни характеристики, които допринасят за ароматната оригиналност на „Eau-de-vie de vin de la Marne / Fine champenoise“.
Дестилацията се извършва или в стационарни дестилерии, разположена в лозята, които осъществяват дестилация, отлежаване и пускане на пазара сами и с посредничеството на лозари или търговци от Champagne, или в подвижни дестилерии, които работят на ишлеме за сметка на гроздопроизводителите.
Причинно-следствена връзка Основните характеристики на „Eau-de-vie de vin de la Marne / Fine champenoise“ се дължат на суровината, получена при производството на ЗНП „Champagne“.
Връзката на „Eau-de-vie de vin de la Marne / Fine champenoise“ с географския район се основава на: Специфичното качество на гроздето, произвеждано в Champagne: Оригиналността на лозята на Champagne се дължи на северното им местоположение.
Почвено-климатичните условия в географския район са стимулирали развитието на много специфичен начин за отглеждане на лозята, който се изразява по-специално в избора на сортовете грозде.
Трите основни сорта са chardonnay B (29 % от лозята), pinot noir N (38 %) и meunier N (32 %).
Във взаимодействие с условията в района тези сортове осигуряват суровина, характеризираща се с добър баланс между киселинност и потенциален алкохол и ниско алкохолно съдържание.
Тези характеристики, по-специално алкохолното съдържание, са благоприятни за приготвянето на спиртните напитки: тъй като добивът на чист алкохол е по-нисък, получената спиртна напитка е с по-концентрирани аромати.
Палитрата от сортове грозде допринася за допълнително разнообразие на ароматите.
Използването на вина, получени при производството на пенливи вина: Местните практики за бране, пресоване на гроздето и винопроизводство са насочени изключително към производството на пенливо вино.
Вината, използвани за получаване на „Eau-de-vie de vin de la Marne / Fine champenoise“, се отделят от ЗНП „Champagne“ на различни етапи от процеса: по-специално пресоване, качествен подбор на основните вина, отцеждане.
Така те притежават разнообразни характеристики, които допринасят за ароматната оригиналност на „Eaude-vie de vin de la Marne / Fine champenoise“.
Уменията на специалистите в дестилериите и на майсторите във винарските изби допринасят в „Eau-de-vie de vin de la Marne / Fine champenoise“ да намират пълен израз извлечените от тази суровина аромати, както при белите спиртни напитки със силни флорални нотки, леко винени, с нотки на плодове с бяла месеста част (ябълка, круша), така и при преминалите период на стареене напитки в зависимост от различните етапи на стареене, по време на които „Eau-de-vie de vin de la Marne / Fine champenoise“ придобива дървесни нотки и такива на ванилия, препечен хляб, мек ориенталски тютюн.
Връзка към продуктовата спецификация https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5